kardosdrur/scandi-wiki huggingface dataset:
Ole den Frøkne

Ole den Frøkne eller den Frækne () var en dansk sagnkonge, der blandt andet er nævnt i Saxos Danmarkshistorie. Hos Saxo er han søn af Sigurd og Harald Hildetands søster, og bliver gift med Æsa (datter af Olof af Värmland) og får Ømund.

Han er hos Saxo nævnt som en beslutsom og frygtløs mand, der har et så stift blik, at det kan skræmme enhver kriger.

Han er kendt for at være en mægtig, men meget hård konge, der får erobret hele Danmark efter Bråvallaslaget. (Danmark var i mellemtiden blevet regeret af Harald Hildetand og senere dronning Hed).

Men hans eget folk kommer til at frygte ham og hans brutalitet så meget, at han ender med at blive snigmyrdet af sin egen hirdsmand Starkad.

Tilnavnet "Frækne" (ubestemt "Fræken") betyder tapper/modig/dristig.

Noter

Eksterne henvisninger 
 Arkiv for Dansk Litteratur - Saxo - Saxos Danmarkshistorie  (se 7. bog, kapitel 11 og 8. bog, kapitel 6)

Nordiske folkesagnkonger
Marcel Boulenger

Marcel Jacques Boulenger (9. september 1873 i Paris – 21. maj 1932) var en fransk fægter som deltog under OL 1900 i Paris og 1912 i Stockholm.

Boulenger vandt en bronzemedalje i fægtning under OL 1900 i Paris. Han kom på en tredjeplads i den individuelle konkurrence i kårde efter Émile Coste og Henri Masson begge fra Frankrig.

Eksterne henvisninger 

 http://www.sports-reference.com/olympics/athletes/bo/marcel-boulenger-1.html 

Fægtere fra Frankrig
Deltagere ved sommer-OL 1912
Ikait

Ikait er en usædvanlig form af calciumcarbonat der indeholder krystalvand, CaCO3 • 6 H2O.  Ikait er kun stabilt under 6˚C og kendes endnu kun som Ikkasøjlerne på bunden af Ikkafjorden i Grønland.

Se også 

 Kalk

Eksterne links 

  Geokemi. Sodavand i søjlerne. Københavns Universitet
 Ikkasøjlerne. Cerohs 

Karbonater
Calciumforbindelser
Salte
Henri Laurent

Henri Albert Fernand Laurent (1. april 1881 – 14. februar 1954) var en fransk fægter som deltog i OL 1900 i Paris. 

Laurent vandt en bronzemedalje i fægtning under OL 1900 i Paris. Han kom på en tredjeplads i kårde for fægtemester, efter Albert Robert Ayat og Gilbert Bougnol, begge fra Frankrig.

Eksterne henvisninger 
 http://www.sports-reference.com/olympics/athletes/la/henri-laurent-1.html 

Fægtere fra Frankrig
Lucien Mérignac

Louis Lucien Mérignac (5. oktober 1873 i Paris – 1. marts 1941) var en fransk fægter som deltog i OL 1900 i Paris. 

Mérignac blev olympisk mester i fægtning under OL 1900 i Paris. Han vandt i fleuret for fægtemestre foran Alphonse Kirchhoffer og Jean-Baptiste Mimiague, begge fra Frankrig.

Eksterne henvisninger 
 http://www.sports-reference.com/olympics/athletes/me/lucien-merignac-1.html 

Fægtere fra Frankrig
Alphonse Kirchhoffer

Simon Alphonse Kirchhoffer (født 19. december 1873 i Paris, død 30. juni 1913 smst) var en fransk fægter som deltog i OL 1900 i Paris. 

Kirchhoffer vandt en sølvmedalje i fægtning under OL 1900 i Paris. Han kom på en andenplads i fleuret for fægtemestre efter landsmanden Lucien Mérignac.

Eksterne henvisninger 

 http://www.sports-reference.com/olympics/athletes/ki/alphonse-kirchhoffer-1.html 

Fægtere fra Frankrig
Surahammars kommun

Surahammar kommune ligger i landskapet Västmanland i länet Västmanlands län i Sverige. Kommunens administrationscenter ligger i byen Surahammar, ca. 20 km nordvest for Vesterås.

Kolbäcksån og Strömsholms kanal løber gennem kommunen, og dens byer har stationer på jernbanelinjen. Bergslagspendeln

Byer 
Surahammar kommune har tre byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Jean-Baptiste Mimiague

Jean-Baptiste Narcisse Mimiague (3. februar 1871 – 6. august 1929) var en fransk fægter som deltog i OL 1900 i Paris. 

Mimiague vandt en bronzemedalje i fægtning under OL 1900 i Paris. Han kom på en tredjeplads i fleuret for fægtemestre efter landsmændene Lucien Mérignac og Alphonse Kirchhoffer.

Eksterne henvisninger 
 Profil på sportsreference.com  

Fægtere fra Frankrig
Surahammar

Surahammar er en by i Västmanlands län i Sverige. Det er administrationsby i Surahammars kommun og i 2010 havde den  	6.179  indbyggere.   Den største virkskomhed i byen er stålværket Surahammars Bruks AB, hvis historie går tilbage til 1500-tallet.

Kolbäcksån og  Strömsholms kanal løber gennem byen, og den har station på jernbanelinjen  Bergslagspendeln.
Manchu-tungusiske sprog

manchu-tungusiske sprog eller den tungusiske sprogfamilie er en sprogfamilie som tales af manchu-tungusiske folk. Sprogene er udbredt i Mongoliet, det østlige Sibirien og i Manchuriet. Mange manchu-tungusiske sprog er truede, og på længere sigt er fremtiden for hele sprogfamilien usikker. Lingvister er uenige om klassificeringen af de tungusiske sprog. De fleste anser dem som en del af gruppen altaiske sprog, sammen med mongolske sprog og tyrkiske sprog. Andre har foreslået en makro-altaisk sprogfamilie, som også omfatter koreansk og japansk. En tredje gruppe lingvister anser de altaiske sprog som en sprogbundt og ikke en sprogfamilie.

Se også 
Manchu-tungusiske folk

Altaiske sprog
Manchu-tungusiske folk
Mongolske sprog

Den mongolske sprogfamilie er en sproggruppe, som tales i det østlige Centralasien og Sibirien, samt områderne omkring Kalmykien. Den indbefatter mongolsk, som er hovedsproget i de fleste dele af Mongoliet, og som tales af ca. 5,2 millioner mennesker (2005) i Mongoliet og Indre Mongoliet.

Mongolske sprog er nogen gange grupperet sammen med den tyrkiske sprogfamilie og den tungusiske sprogfamilie som en del af den større altaiske sprog-familie.

I Mongoliet skrives mongolsk med kyrillisk ortografi (Монгол Хэл), mens man i det Indre Mongoliet benytter den vertikale uighuriske skrift (Mongγol Kele).

Klassificering 

Mongolsk:
 Proto-mongolsk
 Tabgachisk (hos stammen Tuoba 219-377)
 Khitansk
 Klassisk mongolsk (1200-tallet – 1400-tallet) 
 Middelmongolsk (ca. 1700-1900)
 Nordøstlig mongolsk
 Dagur
 Nordlig mongolsk
 Burjatisk
 Khamnigansk

 Khalka-Oiratisk (central-mongolsk)
 Khalkisk-ordisk
 Khalka
 Jerim-gruppen (Chortschin, Jasagtu, Jarut, Jalait-Dörbet, Gorlos)
 Juu-Uda gruppen (Aru Chortschin, Baarin, Ongniut, Naiman, Aochan)
 Josotu-gruppen (Charatschin, Tümet)
 Ulan-tsab-gruppen (Tschachar, Urat, Darchan, Muumingan, Dörben Küüket, Keschigten)
 Shilingol-gruppen (Üdzümütschin, Khuutschit, Abaga, Abaganar, Sönit)
 Andre dialekter (Chotogoit, Darchat, Tsongol, Sartul, Dariganga)
 Ordisk
 Oriatisk-kalmykisk (vestlig mongolsk)
 Oriatisk
 Torgutisk
 Dorbetisk
 Olotisk (Ööld, Elyut, Eleuth)
 Khoshuudisk
 Alashaisk
 Kalmykisk
 Chakarisk
 Sydlig mongolsk
 Khorchinsk
 Kharchin
 Baarin
 Shilin gol

 Monguorisk-Santisk (sydøstlig mongolsk)
 Monguorisk (også kaldet Tu)
 Mongghuolisk (også kaldet Huzhu Mongghul)
 Mangghuerisk (også kaldet Minhe Mangghuer)
 Bonanisk
 Kangjia
 Dongxiangsk (også kaldet Santisk)
 Sydlig centralt mongolsk
 Østyugurisk
 Sydvestlig mongolsk
 Mogholisk
Sankt Kristoffer

Skt. Kristoffer er en katolsk martyr og skytshelgen for blandt andet de vejfarende. Han fejres den 25. juli.

Navnet Kristoffer kommer af det oldgræske navn Χριστόφορος (Christóphoros), som betyder "bærende Kristus" – sammensat af ordene Χριστός (Christós) og φέρω (phéro) "at bære, at løfte". Navnet henviser til en myte om, at denne helgen skulle have båret Jesusbarnet over en flod. Sankt Kristoffer afbildedes derfor som regel med Jesusbarnet siddende på sin skulder.

Se også 
 Nødhjælpere

Eksterne henvisninger 

 http://www.behindthename.com/name/christopher – Engelsk hjemmeside om navnes oprindelse (Christopher)

Kristoffer
Holmenkollen

Holmenkollen er et nabolag i bydelen Vestre Aker i den norske hovedstad Oslo. Ud over at være et boligområde, har området været centrum for skisport siden slutningen af det 19. århundrede. På den berømte skihopsbakke Holmenkollbakken har der været afholdt konkurrencer siden 1892. Området er en af Norges mest besøgte turistattraktioner med over én million besøgende. 

Hvert år afholdes den internationale Holmenkollen skifestival, ligesom Holmenkollen Kapel og verdens ældste skimuseum findes i Holmenkollen.

Historie 
Boligbyggeri i Holmenkollen begyndte for alvor i forbindelse med etableringen af Holmenkollbanen omkring år 1900. De gode udsigt og nærhed til Marka har gjort området meget attraktivt, og området er i dag præget af villabebygggelse. 

Holmenkollbanen også i høj grad bidraget til at området bliver brugt som et rekreativt område for befolkningen i Oslo. Området bruges som indgang til skovområdet Nordmarkas vestlige del, og om sommeren er vandreture, fiskeri, cykling og kanosejlads populære aktiviteter. Om vinteren bliver området brugt til konkurrencetræning indenfor langrend på oplyste og præpererede løjper, ligesom trekking er populært.

Militær kommandocentral (1941-1986)
Under besættelsen af Norge begyndte tyskerne i 1941 arbejdet med at bygge en underjordisk kommandocentral - en del af kæden af tyske kommandoanlæg. Frem til kapitulationen i 1945 blev centralen brugt af det tyske luftværn. Herfra kontrollerede de antiluftskyts og de radarer som skulle beskytte Oslo mod britiske luftangreb". 

"Sammen med Reitan udenfor Bodø og NATOs Nordkommando på Kolsås var Holmenkollen et af de største og vigtigste militære fjeldanlæg i Norge under den kolde krig, fortæller Tom Kristiansen", sagde forfatter og professor ved Institutt for forsvarsstudier (IFS).

I 1951 blev centralen NATO's første hovedkvarter i Norge. Efter at hovedkvarteret blev flyttet til Kolsås, havde stedet operationsrummet "for de allierede flystyrker i Sydnorge", AIRSONOR (Allied Air Forces Southern Norway). I 1986 blev stedet lukket.

Holmenkollbakken 

Holmenkollbakken er Norges største arena for skihop. Den blev indviet i 1892 med et rekordhop på 21,5 meter. Bakken er blev ombygget mange gange siden, og har været vært for skihop konkurrencerne ved Vinter-OL 1952, samt VM i 1930, 1966, 1982 og 2011.

I 2006 var hele anlægget Norges mest besøgte turistmål, med 686.857 betalende gæster. Den gamle bakke blev revet ned i 2008, for at give plads til en ny som blev indviet i foråret 2010.

I 2003 vedtog Oslos byråd at udbedre Holmenkollen. Prisen blev anslået til 41 millioner. Seks år senere viste regningen sig at komme på 1,8 milliarder – en overskridelse på 4.400 %.  Sagen huskes som en af Norges største offentlige byggeskandaler nogensinde, og det ansvarlige byråd måtte gå af. 

Området omkring skihopbakken benyttes årligt til både langrend- og skiskydnings konkurrencer.

Eksterne henvisninger 

 Holmenkollen.com

Noter 

Vestre Aker
Vintersportssteder i Norge
Västerås kommun

Västerås kommune ligger i landskapet Västmanland i länet Västmanlands län i Sverige. Kommunen har grænser til nabokommunerne Hallstahammar, Surahammar og Sala i Västermanlands län. I øst har kommunen grænse til Enköpings kommun i Uppsala län og mod syd ved Kvicksund er der broforbindelse over Mälaren til Eskilstuna kommun i Södermanlands län. Kommunens administrationscenter ligger i byen Västerås. Kommunen var i 2011 Sveriges sjettestørste kommune efter folketal, og byen Västerås var placeret som Sveriges femtestørste by efter folketal.

Byer 
Västerås kommune har fjorten byer.
Indbyggere pr. 31. december 2005.

 * Ligger delvis i Eskilstuna kommun
 **Ligger delvis i Enköpings kommun

Venskabsbyer 
Västerås har otte venskabsbyer:

 Lahtis,  siden 1940'erne
 Randers,  siden 1947
 Ålesund,  siden 1947
 Akureyri,  ; siden 1953
 Kassel, ; siden 1972
 Banja Luka,  ; siden 1967
 České Budějovice, ; siden 1964
 Phoenix, Arizona,

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Mikael Karvajalka

Mikael Karvajalka er en historisk roman skrevet af den finske forfatter  Mika Waltari i 1948.
Romanen handler om finnen Mikael Karvajalka, som er vokset op i Finland, og om hans liv og rejser i middelalderens Europa i det 15. århundrede.
Af historiske begivenheder oplever han blandt andet:

Den danske erobring af Stockholm, Det Stockholmske Blodbad og Christian 2.s fald
Studenterlivet i Sorbonne, Paris, i middelalderen
Heksejagt og den hellige inkvisitions virke
Reformationen i Tyskland og de nye tanker, som oversættelsen af Bibelen satte i folk, og bondekrigen der fulgte
Mikael ender næsten med at blive sendt med Pizarro til den den nye verden
Krigene og urolighederne internt i 1500-tallets Europa og kampene imod det Osmanniske Rige
Den tyske kejsers erobring af Rom

Den efterfølges af den historiske roman Mikael Hakim.

Litteratur fra Finland
Litteratur i 1948
Romaner
Blandet frankering

Blandet frankering er et begreb indenfor filatelien, der beskriver tilfælde af frimærker og frankering fra mere end ét lands postvæsen på et enkelt brev – eller tilfælde af frimærker eller frankering med pålydende i forskellige valutaer på et brev. Eftersom næsten alle landes postvæsener er enedes om at levere hinandens post, så er det usædvanligt at skulle benytte mere end et enkelt frimærke fra oprindelseslandet. Gyldige blandede frankeringer er sjældne og er påskønnede af filatelister.

Kildehenvisninger 

Filateli
Postvæsen
George Peel Harvey

George Peel Harvey (27. september 1877 i Wilmingham Farm, Freshwater, Isle of Wight, England - 11. februar 1943 på Østerbro, København) var en engelsk civilingeniør og idrætsleder der i 1903 tog ophold i København.

Harvey spillede fire fodboldkampe som målmand og venstre wing, for B.93 i 1903 og var som venstrearmskaster også blandt klubbens allerbedste cricketspillere og holdets anfører i perioden 1906-1924. Han sad i B.93s bestyrelse 1929-1930.

Harveys største idrætslige virke faldt indenfor hockeysporten hvor han 1907 var med stifter af Hockeyklubben Orient. Han var klubbens formand 1914-1936 og formand for Dansk Hockey Union 1934-1942. Som aktiv hockeyspiller vandt han DM med Orient 1920-1921 og 1923-1924. 

Harvey var medlem af Danmarks Olympiske Komité 1934-1943.

Harvey døde i 1943 efter en trafikulykke.

Kilder 

 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 B93s spillerprofiler

Personer fra Isle of Wight
Idrætsledere fra Danmark
Fodboldspillere fra B.93
Cricketspillere fra Danmark
Cricketspillere fra England
Hockeyspillere fra Danmark
Ingeniører fra Storbritannien
Omkomne ved trafikulykker i Danmark
Postkontor

Et postkontor eller historisk set posthus er et sted, hvor man kan hente og indlevere pakker og brevforsendelser, købe frimærker, leje postbokse, melde adresseændring og få udført en række betalingstjenester. Udover disse postale grundydelser kan man ved mange postkontorer også købe f.eks. kontorartikler, emballage og billetter til koncerter og events samt en række andre relaterede produkter.

I Danmark bliver postkontorer og posthuse drevet som en del af Post Danmarks infrastruktur, men de seneste mange år er mange postkontorer blevet omdannet til postbutikker, der drives af eksterne samarbejdspartnere som f.eks. supermarkeder, kiosker, biblioteker og kommunale kontorer. Så sent som i 1990'erne var der ca 1300 posthuse i Danmark, hvilket i dag er kraftigt reduceret. Dette kan i høj grad tilskrives internettets indtog. 

Fra 30. april 2016 er der efter lukningen af H.C. Ørsteds Vej postkontor på Frederiksberg kun fire posthuse tilbage i Danmark.

Købstadsmuseet Den Gamle By i Aarhus har et posthus, hvorfra det i museets højsæsoner er muligt købe frimærker, samt at sende breve til hele verden, endda med posthusets eget stempel. Driften er varetaget af PostNord Danmark Dette vil formentlig blive Danmarks sidste posthus, eftersom Postnord har planer om at lukke samtlige danske posthuse og i stedet kun have postbutikker.

Referencer

Eksterne henvisninger 

Kontor
Postbutik

En postbutik er et sted, hvor man kan hente og indlevere postpakker og brevforsendelser, købe frimærker.

Postbutikker drives i Danmark af eksterne partnere, som modtager betaling af Post Danmark, typisk findes de i forbindelse med dagligvareforretninger, men det kan i princippet være i forbindelse med forskellige slags forretninger.

Postbutikker har igennem de senere år afløst Post Danmarks postkontorer, som i 2013 kun findes i de allerstørste danske byer. Med virkning fra 1. januar 2018 tilbyder postbutikker ikke længere betalingstjenester, hvilket ellers er en gammel service, som daterer sig tilbage til postkontorerne.

Referencer 

Butik
Post Danmark
Universidad CEU Cardenal Herrera

Universidad Ceu-Cardenal Herrera er et anset universitet beliggende i Valencia, Spanien

Fakulteter 
 Facultad de Humanidades y Ciencias de la Comunicación (humaniora og naturvidenskab)
 Facultad de Ciencias de la Salud (lægevidenskab)
 Facultad de Derecho, Empresa y Ciencias Políticas (jura)(handelshøjskole)
 Escuela Superior de Enseñanzas Técnicas (arkitektur og design)

Noter 

Universiteter i Spanien
Valencia
Nedo Nadi

Nedo Nadi (født 9. juni 1894, død 29. januar 1940) var en italiensk fægter, som vandt hele seks OL-guldmedaljer i begyndelsen af 1900-tallet.

Nadi blev ved OL 1912 i Stockholm olympisk mester individuelt i fleuret, mens han i sabel blev nummer fem, både individuelt og i holdkonkurrencen.

Otte år senere i Antwerpen vandt han hele fem olympiske titler. Han vandt i samtlige de konkurrencer, han stillede op i: Individuelt i fleuret og sabel samt for hold i fleuret, kårde og sabel. Han havde egentlig opgivet guldet i individuel fleuret, da han havde tabt til franske Roger Ducret, som så bare skulle besejre Pietro Speciale, der lå på sidstepladsen. Imidlertid var Ducret så euforisk over udsigten til guldet, at han ikke koncentrerede sig nok og tabte kampen, hvorpå Nadi alligevel vandt guld.

Hans bror Aldo Nadi var med på holdene i holdkonkurrencerne i 1920 og vandt i øvrigt sølv individuelt i sabel.

Referencer

Eksterne henvisninger 

Fægtere fra Italien
Deltagere for Italien ved sommer-OL 1912
Deltagere for Italien ved sommer-OL 1920
Olympiske mestre fra Italien
Johan Heinrich Georg Irminger

Johan Heinrich Georg Irminger (2. marts 1798 i Wilster – 30. januar 1854 i Sachsenberg) var en dansk officer, broder til Carl Irminger, fader til Valdemar Irminger.

Irminger blev 1813 sekondløjtnant, 1824 premierløjtnant og 1832 kaptajn i Dronningens Livregiment. Han
var en fremragende officer og vandt Frederik VI’s gunst ved sin store interesse for gymnastik og våbenøvelser, hvis betydning han
fremhævede i flere afhandlinger. Christian VIII tog ham 1840 til adjutant, og han blev derved medlem af hærlovkommissionen af samme år. I 1846 udnævntes han med forbigåelsen af mange formænd til major og vedblev 1848 at være adjutant hos Frederik VII, som gjorde ham til kammerherre, major i generalstaben og stabschef ved generalkommandoen i Nørrejylland og Fyn.

Efter Dybbøl-slaget overtog Irminger kommandoen over 12. lette bataljon, blev derpå oberstløjtnant og rykkede 1849 i felten
under general Rye, der dog var misfornøjet med hans kommando, som han måtte afgive. Han beordredes da til at organisere 2. forstærkningsjægerkorps, hvis chef han blev i maj, og som udmærkede sig under Fredericias forsvar. Efter Ryes fald blev han chef for 5. brigade og kommanderede 1850, udnævnt til oberst, 6. infanteribrigade, der såvel ved Helligbæk som ved Isted førtes med stor bravour og fremragende dygtighed, hvorefter han fik kommandørkorset af Dannebrog. Som kommandør over hærens højre fløj i Marsklandet var han mindre heldig, og det var egentlig imod hans ordre, at den ham underlagte Helgesen holdt stillingen ved Frederiksstad. Efterårsfelttoget nedbrød hans sundhed, og han fik da befalingen over 2. infanteribrigade; men sygdom nødsagede ham 1852 til at afgive kommandoen, og året efter tog han sin afsked.

Kilder 

 

Officerer fra Danmark
Personer i Treårskrigen fra Danmark
Johan Heinrich Georg
Salmonsens
Personer i Dansk Biografisk Leksikon
Danskere i 1800-tallet
Personer fra Holsten
Kammerherrer fra Danmark
Kommandører af 1. grad af Dannebrog
Kvicksund

Kvicksund er en by i Eskilstuna- og Västerås kommuner i Södermanslands- og Västmanlands län i landskaperne Södermanland og Västmanland i Sverige. I 2010 havde byen 1.768 indbyggere, hvoraf 942 i boede Västerås kommune. 

Byen har navn efter et 50-100 meter bredt sund i Mälaren, som deler byen i to dele. Den ligger cirka midt mellem    Västerås og Eskilstuna (ca. 16 km til Eskilstuna og 25 km til Västerås).

Her  har tidligere været færgeforbindelse, men da der blev anlagt jernbane i 1870'erne byggedes en jernbanebro. I 1920'erne byggedes en svingbro, som i 1976 erstattedes af en moderne klapbro. Jernbanen er en del af linjen mellem Sala og Oxelösund og trafikeres blandt andet af regionaltoget mellem Uppsala og Linköping, kaldet Ulven eller Uven-tåget.

Byer i Västerås kommun
Byer i Eskilstuna kommun
Broager Sparekasse Skansen

Broager Sparekasse Skansen, er en håndboldhal i Sønderborg, i Sønderjylland, som primært bruges til SønderjyskE herrehåndbolds hjemmekampe. Arenaen har en fast langside med 1000 siddepladser, samt en langside, som kan trækkes ud under håndboldkampe, ligeledes med 1000 pladser, så hallen i alt har 2000 siddepladser, inklusiv 200 ståpladser. Hallen blev opført i 2012 med henblik på at den skulle erstatte det gamle Dybbølhallerne, samt erstatte SønderjyskEs gamle hjemmebane, som var Humlehøjhallen. Hallens navn er et sponsoreret navn, da den lokale bank, Broager Sparekasse, har finansieret en stor del af hallens udgifter.

Arrangementer 
Første arrangement i hallen, var en testkamp mellem Danmarks herrehåndbold landshold og et udvalg SønderjyskE ligahold, som blev spillet i sommeren 2012.

Hallen har også lagt brædder til koncerter med blandt andet Nephew, og vil i fremtiden også få besøg af Rasmus Seebach Musicalen Midt om natten, og et "Tribute to ABBA" show.

Skansen var også en af to arenaer, hvor Dame-U19 EM blev afholdt. Og hvor tre af Danmarks kampe blev spillet, en endte med en 21-12 sejr over Kroatien, en anden med en 26-21 sejr over Tjekkiet og den tredje, med et 27-29 nederlag til Holland. Man lagde også gulv til et par mellemrundeopgør med andre hold end Danmark. Anden arena og værtsby, var TRE-FOR Arena i Kolding.

Der har også været afviklet én A-landskamp for de danske håndboldkvinder, da Rumænien blev besejret 23-22, i den første af 6 testkampe frem mod VM i håndbold 2013 (kvinder) i Serbien.

Bygninger, konstruktioner og anlæg i Sønderborg
Idrætshaller i Danmark
Etableret i 2012
Saint George (Bermuda)

St. Georges (formelt navn St. George's Town) er en by på Bermuda, og den første permanente engelske bosætning på øen og den ældste i dag i Amerika. Den historiske del af byen er godt bevaret og står på UNESCOs verdensarvsliste.

Etableringen af byen 

St. Georges blev etableret i 1612, tre år efter at de første engelske bosættere landede på øen. De havde været på vej til Virginia, men deres skib «Sea Venture», sprang læk i en storm og blev strandsat av kaptejnen, admiral sir George Somers. De overlevende efter forliset byggede to nye fartøjer og de fleste sejlede herefter videre til Virginia, men nogen blev tilbage og Virginia Company gjorde krav på øen.

Selskabet sendte 60 mænd som etablerede bosætningen på St. Georges. Beliggenheden var gunstig for skibe da bosætningen lå ved et sund som var skærmet for dårligt vejr. Den lille by har haft en betydelig historisk indflydelse, den var central for udviklingen af Bermuda og var hovedstad indtil 1815. St. Georges hadve også stor indflydelse for de engelske kolonier i Nordamerika, under den amerikanske uafhængighedskrig stjal de lokale krudt fra forterne rundt byen og smuglede det til George Washington. Indbyggerne i St. Georges bidrog også til å forlænge den amerikanske borgerkrig med smugling af forsyninger og ammunition til de oprørske sydstater.

Dagens St. Georges 

Dagens St. Georges er for det meste uberørt af den økonomiske udvikling som har præget hovedstaden Hamilton. De fleste bygninger i byen er fra 1600-tallet og frem til 1800-tallet. De lokale myndigheder har gjort sit for at bevare de gamle bygninger. Trange gader som Barber's Alley og Aunt Peggy's Lane er som de var for flere hundrede år siden.

Byer i Bermuda
Verdensarvsområder i Nord- og Sydamerika